Алена Усцінаўна Шышкіна-Галіневіч

**Алена Усцінаўна Галіневіч**, замужам **Алена Усцінаўна Шышкіна-Галіневіч** (; ) — беларуская дваранка, выкладчыца, мастачка і скульптар Расійскай імперыі і СССР.

## Біяграфія 
Нарадзілася 1 кастрычніка 1868 года ў Коўне (Ковенская губерня) у Расійскай імперыі ў сям’і беларускага праваслаўнага двараніна, інжынера і архітэктара Усціна Мікалаевіча Галіневіча (1829—1893) і яго жонкі Вольгі Акімаўны, дачкі тытулярнага саветніка. Належала да беларускага праваслаўнага дваранскага роду Галіневічаў (Галяневічаў), які не меў уласнага дваранскага гербу, бо яшчэ ў канцы XVIII ст. у Расійскай імперыі Галіневічы належалі да святарскага саслоўя.

Пасля заканчэння гімназіі выкладала маляванне. Праз год паступіла ў Санкт-Пецярбургскую малявальную школу Шцігліца. Са школы Шцігліца паступіла ў 1892 г. Маскоўскае вучылішча жывапісу, дзе займалася на малявальным аддзяленні ў Ісака Ілліча Левітана, а пасля ў скульптурнай майстэрні Сяргея Міхайлавіча Валнухіна. Там была таксама вучаніцай і блізкай сяброўкай Ганны Сямёнаўны Галубкінай, скульптаршы. Пасля заканчэння навучання ў вучылішчы ў 1893 г., пераехала ў Парыж (Францыя). Вярнуўшыся з Парыжа, паступіла выкладчыкам скульптуры ў Маскоўскае Строганаўскае вучылішча, дзе прапрацавала 15 гадоў: вучнямі былі скульптары Яўгенія Маісееўна Каварская, Марыямна Іллінічна Стоўпнікава, Рамуальд Рамуальдавіч Ёдка (Іодка). З 1890-х да 1917 г. працавала ў галіне дробнай пластыкі ў маскоўскім аддзяленні ювелірнай фірмы Фабержэ (Санкт-Пецярбург). Яе ювелірныя работы не падпісаны, а маюць фірмены знак Фабержэ. Пісала пейзажныя акварэлі і акварэлі інтэр’ера. Жыхарствавала ў Маскве на вуліцы Арбат дом 35.

, Алена Усцінаўна Шышкіна-Галіневіч (крайняя справа) і іншыя мастачкі ў Парыжы (Францыя). Фота 1895 г.]]
 і Алена Усцінаўна Шышкіна-Галіневіч (справа) у майстэрні ў Крыжаўзвіжанскім завулку, г. Масква (Расійская імперыя). Фота 1903 г.]]
Пасля рэвалюці 1917 г. працавала ў мастацкай школе Айседоры Дункан. У жніўні 1918 г. паміж Маскоўскім прафсаюзам скульптараў-мастакоў і аддзелам выяўленчым мастацтве Наркамасветы Расіі быў падпісаны дагавор на выкананне помнікаў у Маскве па ленінскім дэкрэце аб манументальнай прапагандзе. Тады ж складзены канчатковы спіс гэтых помнікаў. Яны былі размеркаваны паміж вядомымі і маладымі майстрамі. Алене Галіневіч-Шышкінай было даручана зваяць скультуру Георгія Пляханава.

Была членам маскоўскага мастацкага выставачнага аб’яднання «Аб’яднанае мастацтва» («Объединённое искусство» (ОБИС)), існавалага ў 1925 г. у СССР, і ўдзельніцай выставак. Член Таварыства рускіх скульптараў і ўсіх яго выставак. Была ўдзельніцай выстаўкі «15 год РСЧА».

Была блізкім чалавекам сям’і рускага скульптара Уладзіміра Мікалаевіча Дамагацкага (1876—1939), хроснай маці яго сына. Большасць яе твораў захоўваецца ў зборах мастацтва маскоўскага Крамля.

Пасля замужжа мела прозвішча Шышкіна, а сучасная даведачная інфармацыя падае яе імя як Алена Усцінаўна Шышкіна-Галіневіч.

Дата смерці дакладна невядома, меркавана — 1943 год).

## Вядомыя творы 
* «Чырвоная конніца» («Красная конница»), чарнільны прыбор.

## Крыніцы 
## Літаратура 
* Гербоўнік беларускай шляхты / Нацыянальны цэнтр па архівах і справаводству Рэспублікі Беларусь, Нацыянальны гістарычны архіў Беларусі, Беларускі навукова-даследчы інстытут дакументазнаўства і архіўнай справы. — Т. 4 : Г / [Дз. Ч. Матвейчык (кіраўнік) і інш.]. — Мінск : Беларусь, 2016. — 959 с.
* *Добровольский, О.* Голубкина / О. Добровольский. — М. : Молодая гвардия, 1990. — 352 с.
* В. Н. Домогацкий. О скульптуре. Теоретические работы. Исследования, статьи. Письма художника. — М. : Советский художник, 1984. — 368 с.
* *Анциферов, А. А.* Портрет Елены Голиневич-Шишкиной работы А. С. Голубкиной / А. А. Анциферов // Третьяковские чтения. 2010—2011. — Москва, 2012. — С. 505—510.

## Спасылкі 
* Объединённое искусство (ОБИС)
* ОБИС
* Елена Устиновна Шишкина-Голиневич // maslovka.org
* Елена Устиновна Шишкина-Голиневич // artinvestment.ru

Катэгорыя:Галіневічы
Катэгорыя:Выпускнікі Маскоўскага вучылішча жывапісу, разьбярства і дойлідства
Катэгорыя:Выпускнікі Санкт-Пецярбургскай мастацка-прамысловай акадэміі
Катэгорыя:Выкладчыкі МДМПА імя С. Р. Строганава
Катэгорыя:Фабержэ
Катэгорыя:Мастакі Расійскай імперыі
Катэгорыя:Мастакі СССР
Катэгорыя:Скульптары Расійскай імперыі
Катэгорыя:Скульптары СССР